
הכנסת החמש-עשרה									נוסח לא מתוקן
מושב שני




פרוטוקול מס' 99
מישיבת ועדת החוקה חוק ומשפט
יום רביעי, כ"ד באדר א' התש"ס (1 במרץ 2000), שעה 9:30


נכחו:

חברי הוועדה:	אמנון רובינשטיין – היו"ר
	קולט אביטל
	מיכאל איתן
	עזמי בשארה
	יעל דיין
	יוסי כץ
	ציפי לבני
	יצחק סבן
	אופיר פינס-פז
	יוסף פריצקי
	איוב קרא
	דליה רבין-פילוסוף
	אברהם רביץ
	ראובן ריבלין
	גנדי ריגר


מוזמנים:	עו"ד יהושע שופמן	- משנה ליועץ המשפטי לממשלה



יועץ משפטי:        שלמה שהם	

מנהלת הוועדה:    דורית ואג

קצרנית:                אביגיל זכאי



סדר היום:     הצעת חוק מימון מפלגות (תיקון – הגבלת תרומות למועמד),
                       התשנ"ט-1999, של קבוצת חברי הכנסת (פ/455) – הצבעה בלבד.



הצעת חוק מימון מפלגות (תיקון – הגבלת תרומות למועמד), התשנ"ט-1999

היו"ר אמנון רובינשטיין:

	 אני פותח את ישיבת הוועדה.  הנושא שלנו:  הצעת חוק מימון מפלגות (תיקון – הגבלת תרומות למועמד), התשנ"ט-1999.

מיכאל איתן:

	 אני מבקש הצעה לסדר.

	 אני רוצה להודיע כאן שהיו מגעים בקשר להצעת החוק מחוץ לוועדה.  בין השאר היתה גם יוזמה של יושב-ראש הכנסת בה השתתפו נציגי הסיעות הגדולות אופיר פינס ורובי ריבלין.  לאחר שהחוק הזה יחזור אל הוועדה אחרי הקריאה הראשונה אנחנו מציעים שהוא יהפוך לבסיס של הסדר לגבי כל הנושאים הכספיים הקשורים בהון ופוליטיקה כשאנחנו רוצים לשלב בזה את הנושא של התרומות לפריימריס, את הנושא של הבחירות המוניציפליות ותרומות של חברי מפלגה למפלגה.

עו"ד יהושע שופמן:

	אחרי הקריאה הראשונה אתם רוצים לתקן את חוק המפלגות?

מיכאל איתן:

	 זה מה שאנחנו מבקשים לעשות.

היו"ר אמנון רובינשטיין:

	אם זה בהסכמה זה אפשרי.

מיכאל איתן:

	 חבר-הכנסת פריצקי מוכן לזה.

יוסף פריצקי:

	 יש גם הערות של משרד המשפטים.

קריאה:

	צריך להמתין לוועדת לוין.

מיכאל איתן:

	 מה פתאום?  יושבים כאן מומחים יותר גדולים מוועדת לוין.

היו"ר אמנון רובינשטיין:

	 אם תהיה הסכמה לא תהיה בעיה של נושא חדש.  באופן עקרוני חבר-הכנסת מיקי איתן צודק.  אגב, מי הקים את ועדת לוין?



עו"ד יהושע שופמן:

	שר המשפטים.

היו"ר אמנון רובינשטיין:

	אבל זה לא מחייב את ועדת החוקה.

מיכאל איתן:

	 עם כל הכבוד לוועדת לוין המומחים הכי גדולים לנושא יושבים בכנסת.  ועדת לוין תסביר לנו מה זה פריימריס, מה זה תרומות?  העקרונות כבר נקבעו בהסכמה שאנחנו לא מטילים עומס נוסף על הציבור, שאנחנו רוצים להצניע את מערכת הבחירות מבחינת ההוצאות, אנחנו רוצים לבדוק אפשרות של הפרדה.

היו"ר אמנון רובינשטיין:

	זה יבוא יחד עם התיקון של דיני הבחירות.

	אני מעמיד את הצעת החוק להצבעה.  מי בעד העברת הצעת החוק של קבוצת חברי הכנסת בראשותו של חבר-הכנסת פריצקי?  מי נגד? מי נמנע?

הצבעה
הצעת החוק אושרה פה אחד

היו"ר אמנון רובינשטיין:

	הצעת חוק מימון מפלגות (תיקון – הגבלת תרומות למועמד), התשנ"ט-1999 אושרה פה אחד והיא מועברת לקריאה ראשונה.  אני מבקש שזה יעבור מהר לקריאה ראשונה.



הישיבה ננעלה בשעה 9:40





